John Hewitt (onye na-ahụ maka ụmụ anụmanụ)

John Hewitt (23 Disemba 1880 - 4 Ọgọst 1961) bụ onye South Africa gụrụ maka ụmụ anụmanụ na ihe ndị mgbe ochie nke sitere mba Britain. A mụrụ ya na Dronfield, Derbyshire, England, ma nwụọ na Grahamstown, South Africa. Ọ bụ onye dere ọtụtụ akwụkwọ herpetology nke kọwara ụdị ọhụrụ dị iche iche. Ọ kọwakwara ụdị ududo ọhụrụ na arachnids ndị ọzọ.

 Akụkọ ndụ 
Ọ gụsịrị akwụkwọ na klas mbụ na sayensị okike na Jesus College, Cambridge n'afọ 1903. Site n'afọ 1905 ruo 1908 ọ bụ onye Nlekọta nke ọ́bankà Sarawak dị na Kuching, Sarawak.

N'afọ 1909, ọ gara South Africa ịrụ ọrụ dị ka osote onye nlekọta na ọ́bankà Transvaal na Pretoria. N'afọ 1910, a họpụtara ya ka ọ bụrụ onye nduzi nke ọ́bankà Albany dị na Grahamstown, o mechara laa ezumike nká n'afọ 1958.  Nwa ya nwanyị, Florence Ellen Hewitt (1910-1979), bụ onye nkuzi na onye gụrụ phycology. Ọ bụ onye òtù guzobere South African Museums Association ma mgbe ọ lara ezumike nká dị ka onye nduzi, a gụrụ ngalaba ọhụrụ nke ọ́bankà Albany n'aha ya n'afọ 1958. Hilary Deacon nọchiri ya dị ka onye ọkà mmụta ihe ochie na ọ́bankà Albany

 Ọrụ nchọpụta ihe ochie 
Hewitt malitere ime nnyocha baa na ọ̀gbọ́ okwute gasị  na mpaghara Grahamstown nke Eastern Cape, ebe, site na njikọ aka ya na C. W. Wilmot, ọ bọpụtara ọ́gbà dị na ubi Wilton,  ma kọwaa omenala a maara kemgbe dịka  Omenala Wilton.

Ya na Reverend A. P. Stapleton nyere akụkọ mbụ maka omenala Howiesons Poort. 

 Ihe Nrite 

 Honorary D.Sc. nke Mahadum South Africa (1935) 
 Ihe nrite South Africa nke South African Association for the Advancement of Science (1936).
 Onye otu Royal Society of South Africa. 

 Aha njirimara 
A na-asọpụrụ Hewitt na aha a kapịrị ọnụ nke ụdị ahụhụ Bornean, Cicindela hewittii  yana nke ngwere South Africa, Goggia hewitti . 

 Akwụkwọ ndị O Dere 

 Adler, Kraig (onye nchịkọta akụkọ) (1989). Contributions to the History of Herpetology. St. Louis, Missouri: Society for the Study of Amphibians and Reptiles. p. 80

 Edensibịa 

 Njikọ mpụga 

 Ihe ọmụma nke Ebe Ngosi Ihe Mgbe Ochie nke Albany
 Ntinye Wikipedia French banyere John Hewitt